Във връзка с постъпило уведомление с вх. № ОВОС-3595/05.12.2022г. за инвестиционно предложение (ИП): „Изграждане на обект – селскостопанска сграда за отглеждане на животни и помещение за обитаване за свободно пасищно отглеждане“ по КККР на с.Пролом, Община Карлово без промяна предназначението на земеделска земя на поз. имот 97.20 от 901кв.м., с възложител: Н.ЛАЗАРОВ , на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 1, буква „д“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.

Копие на писмото е изпратено до Община Карлово и кметство с.Пролом

Отговорено от РИОСВ-Пловдив на 19.01.2023г.